זמירון (ציפור)

זְמִירוֹן (שם מדעי: Acrocephalus melanopogon) הוא מין של ציפור שיר קטנה בסוג קנית (ידוע לפעמים גם בתור קנית זמירונית).

בישראל הוא חולף שכיח למדי וכן חורף במספרים קטנים במרבית חלקי הארץ, ובנוסף גם יציב או מקייץ נדיר.<ref name=":0"></ref>

== אטימולוגיה ==
שם הסוג Acrocephalus מיוונית עתיקה, akros, "הגבוה ביותר", ו-kephale, "ראש". ייתכן שנאומן ונאומן (אב ובן, אורניתולוגים גרמניים שהגדירו את הסוג קנית) חשבו ש-akros פירושו "חד, שפיצי". שם המין הספציפי melanopogon גם הוא מיוונית עתיקה, מהמילים melas - שחור, ו-pogon - זקן (ככל הנראה הכוונה הייתה לשפם, שגם השם האנגלי מורה אליו).<ref name="job"></ref>

== תפוצה ובית גידול ==
הוא מקייץ ומקנן בדרום האזור הפלארקטי, עם מעט זוגות המקננים גם בצפון מערב אפריקה. זהו מין נודד חלקית. ציפורים מדרום-מערב אירופה הן יציבות, ואילו ציפורים מדרום-מזרח אירופה חורפות באזור הים התיכון; ותת-המין האסייתי נודד לערב, הודו ופקיסטן.

הוא נדיר מצפון לטווח התפוצה שלו, אך מזדמן לעיתים נדירות גם עד לפולין ודנמרק. היו כמה תצפיות בבריטניה, כולל זוג שקינן בקיימברידג'שייר בשנת 1946; אך רשומות אלה הוסרו לאחרונה מהרשימה הרשמית של הציפורים הבריטיות, בשל חשש לזיהוי שגוי של קניות פסים או קניות אורז.<ref></ref>

בעבר הוא היה מקנן מצוי למדי בישראל, בנופי ביצה בעמקים הצפוניים ולאורך מישור החוף. עשרות עד מאות זוגות קיננו בעמק החולה, צפון הכנרת ועמק בית שאן. ייבוש הביצות ושאיבת הנחלים דרדרו את אוכלוסייתו עד לסף הכחדה, ובעשורים האחרונים הוא נמצא מקנן באתרים בודדים בלבד, ביניהם עמק החולה ואגמון הסופרלנד שליד ראשון לציון.<ref name=":0" />

=== קינון ===
ציפור זו היא מין המצוי בצמחיית מים זקופה כמו קנים וגומא. בתטולה 3–6 ביצים המוטלות מאמצע אפריל, והדגירה עליהן נמשכת 14 עד 15 ימים. הקן נבנה על פני מים בין קנים או בתוך שיח. מין זה הוא בדרך כלל מונוגמי (Leisler & Wink 2000).

== תיאור והתנהגות ==
זהו מין קנית בינוני בגודלו, אורכו כ-12–13.5 ס"מ, מעט גדול יותר מקנית פסים הדומה לו. לבוגר גב חום מפוספס בפספוס דק וחלקים תחתונים לבנים. המצח משוטח, יש לו פס-גבה לבנבן ובולט, סוככות האוזניים אפורות והמקור חזק ומחודד.

הזוויגים זהים, כמו אצל רוב הסבכיים, אבל לצעירים יש פספוס כבד יותר ויש להם סימנים על החזה. כמו רוב הסבכיים, הוא אוכל חרקים וגם ניזון מחלזונות מים.

=== קולות ===
השירה מהירה ודומה לזו של קנית פסים וקנית אירופית, עם קצת חיקויים ושריקות אופייניות לקניות. השירה רכה ומתנגנת יותר משל קרוביו, וכוללת קטעים המזכירים את זמיר הירדן. שלא כמו קנית פסים, הוא אינו שר בתעופה.

== גלריה ==
<gallery mode="packed" heights="180">
קובץ:Moustached Warbler (Acrocephalus melanopogon) (33906770030).jpg|זמירון, מראלה, סיאלקוט, פנג'אב, פקיסטן
קובץ:Moustached Warbler (Acrocephalus melanopogon) (34405169891).jpg|זמירון, מראלה, סיאלקוט, פנג'אב, פקיסטן
קובץ:Acrocephalus melanopogon ad03 CB.jpg|זמירון שנטפס במהלך טיבוע ציפורים, מנגויו, צרפת
קובץ:Acrocephalus melanopogon MWNH 1689.JPG|ביצים, אוסף מוזיאון ויסבאדן
</gallery>

== קישורים חיצוניים ==

* [https://ebird.org/species/mouwar1 קטעי וידאו, תמונות וצלילים של זמירון], באתר ebird
* [https://xeno-canto.org/species/Acrocephalus-melanopogon Xeno-canto: הקלטות אודיו] של זמירון
* [https://web.archive.org/web/20161108180444/http://aulaenred.ibercaja.es/wp-content/uploads/354_MoustachedWarblerAmelanopogon.pdf גיול וקביעת זוויג (PDF; 1.9 MB) מאת חוויאר בלסקו-זומטה וגרד-מייקל היינזה]

== הערות שוליים ==

* Leisler, B. & Wink, Michael (2000): Frequencies of multiple paternity in three Acrocephalus species (Aves: Sylviidae) with different mating systems (A. palustris, A. arundinaceus, A. paludicola). Ethology, Ecology & Evolution 12: 237–249. [http://www.uni-heidelberg.de/institute/fak14/ipmb/phazb/pubwink/2000/14.%202000.pdf טקסט מלא ב-PDF]
* Snow, David W.; Perrins, Christopher M.; Doherty, Paul & Cramp, Stanley (1998): The complete birds of the western Palaearctic on CD-ROM. Oxford University Press.<small>
קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1823
קטגוריה:קניתיים
קטגוריה:ארץ ישראל: סבכיים
קטגוריה:טורקיה: עופות
קטגוריה:יוון: עופות
קטגוריה:איראן: עופות
קטגוריה:ספרד: עופות
קטגוריה:צרפת: עופות
קטגוריה:איטליה: עופות
קטגוריה:קרואטיה: עופות
קטגוריה:הונגריה: עופות
קטגוריה:סלובניה: עופות
קטגוריה:אוסטריה: עופות
קטגוריה:סרביה: עופות
קטגוריה:בוסניה והרצגובינה: עופות
קטגוריה:אלבניה: עופות
קטגוריה:מונטנגרו: עופות
קטגוריה:רומניה: עופות
קטגוריה:בולגריה: עופות
קטגוריה:גאורגיה: עופות
קטגוריה:ארמניה: עופות
קטגוריה:עיראק: עופות
קטגוריה:כווית: עופות
קטגוריה:איחוד האמירויות הערביות: עופות
קטגוריה:פקיסטן: עופות
קטגוריה:הודו: עופות